40 ກວ່າຄົນເສຍຊີວິດ ໃນເຫດລະເບີດ 2 ບັ້ນ ທີ່ຊີເຣຍ (ເບິ່ງສະໄລດ໌ກັບວີດີໂອ)
ລະເບີດແຕກຂຶ້ນ 2 ບັ້ນຊ້ອນກັນ ໄດ້ເອົາຊີວິດຜູ້ຄົນໄປ ຫຼາຍກວ່າ 40 ຄົນ ໃນຊີເຣຍ
ສື່ມວນຊົນແຫ່ງລັດຊີເຣຍ ກ່າວວ່າ ປະຊາຊົນຈໍານວນຫຼາຍກວ່າ 40 ຄົນເສຍຊີວິດ ເວລາລະ ເບີດແຕກຂຶ້ນສອງບັ້ນຊ້ອນກັນ ທີ່ທໍາລາຍຄຸ້ມນຶ່ງໃນກຸງດາມັສກັສໃນວັນພະຫັດມື້ນີ້ ໃນ ຂະນະທີ່ພວກນັກສັງເກດການຂອງສະຫະປະຊາຊາດພະຍາຍາມຈັດຕັ້ງປະຕິບັດຂໍ້ຕົກລົງ ຢຸດຍິງ ທີ່ບໍ່ໝັ້ນຄົງລະຫວ່າງຝ່າຍລັດຖະບານແລະຝ່າຍກະບົດນັ້ນ ລະເບີດດັ່ງກ່າວແຕກຂຶ້ນໃນຂະນະທີ່ລາຍງານຂ່າວເວົ້າວ່າ ຊາວຊີເຣຍຫຼາຍຄົນກໍາລັງໄປ ລ້າໄປການນັ້ນ ກຸ່ມສິ້ງຊອມສິດທິມະນຸດ Syrian Observatory ຊຶ່ງເປັນຝ່າຍຄ້ານ ກ່າວ ຕໍ່ວີໂອເອວ່າ ລະເບີດດັ່ງກ່າວ ໄດ້ແຕກຂຶ້ນຢູ່ໃກ້ໆກັບຫ້ອງການແຫ່ງນຶ່ງຂອງກໍາລັງຮັກສາ ຄວາມປອດໄພ ອົງການຂ່າວ SANA ຂອງລັດຖະບານຊີເຣຍ ໄດ້ສະແດງຮູບພາບຂອງພວກຍານພາຫະ ນະທີ່ຫັກພັງແລະສິ່ງທີ່ປາກົດວ່າເປັນຊາກສົບຂອງຜູ້ຄົນນັ້ນ ລັດຖະບານໄດ້ຖິ້ມໂທດ ເຫດລະເບີດນີ້ໃສ່ພວກກໍ່ການຮ້າຍ ທີ່ໄດ້ເຮັດໃຫ້ປະຊາຊົນໄດ້ ຮັບບາດເຈັບໄປ 170 ຄົນນັ້ນ ອົງການຂ່າວຝຣັ່ງ ກ່າວວ່າກຸ່ມຝ່າຍຄ້ານທີ່ສໍາຄັນຄື ສະ ພາປົກຄອງແຫ່ງຊາດຊົ່ວຄາວຊີເຣຍ ຖິ້ມໂທດເລື້ອງນີ້ໃສ່ລັດຖະບານ ເຫດລະເບີດດັ່ງກ່າວເກີດຂຶ້ນໃນເວລານຶ່ງມື້ ຫຼັງຈາກການການໂຈມຕີດ້ວຍລະເບີດແຄມ ທາງໃກ້ໆກັບເມືອງ Daraa ຊຶ່ງເປັນຈຸດປະທ້ວງທີ່ໄດ້ເຮັດໃຫ້ທະຫານ 10 ຄົນ ທີ່ກໍາ ລັງຕິດຕາມແລະຄຸ້ມກັນທີມນັກສັງເກດການສະຫະປະຊາຊາດໄປນັ້ນ ໄດ້ຮັບບາດເຈັບ ນາຍພົນຕີ Robert Mood ຫົວໜ້າທີມສັງເກດການຂອງສະຫະປະຊາຊາດຈາກປະ ເທດນໍເວ ໄດ້ໄປຢ້ຽມຢາມສະຖານທີ່ເກີດເຫດລະເບີດດັ່ງກ່າວໃນວັນພະຫັດມື້ນີ້ ຊຶ່ງ ທ່ານໄດ້ປະນາມການກໍ່ຄວາມຮຸນແຮງແລະຮຽກຮ້ອງໃຫ້ຢູ່ໃນຄວາມສະຫງົບງຽບນັ້ນ ພວກນັກສັງເກດການສະຫະປະຊາຊາດໄດ້ໄປກວດກາໃນທົ່ວຊີເຣຍເພື່ອຕິດຕາມເບິ່ງ ການຈັດຕັ້ງປະຕິບັດຂໍ້ຕົກລົງຢຸດຍິງຊຶ່ງເປັນພາກສ່ວນນຶ່ງຂອງແຜນການສັນຕິພາບ ທີ່ໄກ່ເກ່ຍໂດຍທ່ານໂກຟີ ອັນນັນ ທູດພິເສດສະຫະປະຊາຊາດນັ້ນ